Milners «Carlos-frispark» berget City-poeng
0Manchester City 0Hull City Den «kjedelige», men bunnsolide midtbanespringeren, en av manager Manuel Pellegrinis favoritter, banket et vakkert frispark i nettet fra 20 meter på overtid - hans første mål på 36 Premier League-kamper. Engelskmannen brukte både skru, presisjon og kraft da han vridde ballen på utsiden av Hull-muren og på innsiden av stolpen. - Det er et Roberto Carlos-mål, bare med høyrefoten. Milner får aldri anerkjennelse for ferdighetene sine, men dette er et veldig spesielt mål, sier BBC-ekspert og tidligere Premier League-spiss Dion Dublin. Da så det ut til at Hulls David Meyler skulle bli matchvinner og gi Chelsea en gave de neppe hadde regnet med. Selv om tigrene trolig vil kjempe mot nedrykk helt til mai, har de plaget både Arsenal og Liverpool på bortebane - og de var nær å ta en historisk triumf på Etihad lørdag ettermiddag. Isåfall ville det vært ligasesongens bombe. I ligasammenheng har Hull aldri slått City i Manchester, og et enslig FA-cuptriumf i 1930 var det eneste vage minnet av at Hull-seier på Eastlands faktisk var mulig. James Milners nydelige frispark gjør at statistikken står seg ett år til - minst.Men Manchester City-manager Manuel Pellegrini hadde all grunn til å kalle matchen for «frustrerende»: – Vi jobber og løper, men du trenger ideer når du spiller mot lag som Hull, Middlesbrough eller Arsenal som kommer med ni eller ti spillere bak ballen, sier Pellegrini - og stikker litt i retning Arsène Wenger i samme slengen. Kanskje et tegn på at han ser nedover - og ikke oppover på tabellen. Isåfall skimter han bare såvidt José Mourinho og Chelsea på syv poengs forsprang der fremme - etter at Mourinho styrte Chelsea til 2-1 borte mot Aston Villa. - For hvert poeng du taper gjør det vanskeligere å slå tilbake. I fotball vet du aldri. Vi tenker ikke på Chelsea. De er syv poeng foran, men kan tape kamper. Vi tenker på våre prestasjoner, hevder chileneren ifølge BBC. Det bør være nok å tenke på: Manchester City har sluttet å vinne, de har nesten sluttet å score og rekken med fire kamper i liga og cup uten seier teller nå fem.Mot Hull slet City lenge med å skape de store sjansene. 1-0-målet til Meyler var riktignok av sorten kaos. Først stoppet Joe Hart en avslutning fra langt hold, men uten å holde ballen. Den havnet etterhvert i stedet hos Gaston Ramirez. Med mer vilje enn teknikk prøvde han å gå av en City-forsvarer, men endte med å avslutte på merkelig vis, men ballen skjøt fart og traff stolpen. På returen var Hart utspilt og Meyler velplassert. Han trillet inn ledermålet til Hull, og 1-0 ble stående på tavlen lenge. Helt til Milner prikket inn frisparket på overtid. Da hadde City presset en god stund, og Sergio Agüero var nær å sette et kunstverk av en scoring, men traff stolpen - bare minuttet før Milner traff.Engelskmannens presisjonsskudd var verdt ett City-poeng. For øvrig kunne David Silva fått straffespark tidlig i 2. omgang. Da ville kampen trolig blitt meget annerledes. Men dommeren sa nei til Silva. Hull-manager Steve Bruce påpekte at frisparket til Sergio Agüero (som også har sluttet å score), det som ga Milner muligheten til 1-1, var billig. - Hadde du tilbudt meg ett poeng på forhånd her, hadde jeg selvsagt tatt det. Vi gjorde nok til å vinne kampen, oppsummerer Bruce. Han var garantert mer fornøyd enn Pellegrini. For det spørs om Chelsea vil gi fra seg syvpoengsledelsen på denne siden av sommeren. Forrige helgs 1-1 i toppoppgjøret gnager trolig City-sjefen fortsatt.I oppgjøret mellom Leicester City og Crystal Palace markerte Brede Hangeland seg med assist på seiersmålet til Palace (på corner). Det var nok til å sørge for at Palace vant 1-0. Etter kampen ble den tidligere norske landslagskepteinen hyllet av manager Alan Pardew. – Endringene vi gjorde i pausen hjalp. Hangeland var en koloss bakover og gjorde en kjempejobb på scoringen, sa Pardew ifølge BBC etter kampen. Av de øvrige matchene i Premier League-runden lørdag ettermiddag vant Southampton 1-0 etter overtidsscoring. I tillegg spilte Swansea og Sunderland 1-1. Tidligere lørdag ettermiddag spilte London-rivalene Tottenham og Arsenal - der Harry Kane vant 2-1. Som altså betyr Tottenham-triumf.
(Manchester City - Hull 0-1) Hull var på vei mot sin første borteseier mot Manchester City siden den store depresjonen. Da dukket James Milner opp som Citys smertelindrer.